Finlandiya milliy futbol terma jamoasi. Finlandiya milliy futbol terma jamoasi (fin: Suomen jalkapallomaajoukkue, shvedcha: Finlands fotbollslandslag) erkaklar oʻrtasidagi xalqaro futbol musobaqalarida Finlandiya sharafini himoya qiladi va Finlandiya futbol assotsiatsiyasi tomonidan nazorat qilinadi. Finlandiya futbol boʻyicha boshqaruv organi 1907-yilda tashkil etilgan. 1908-yildan FIFA aʼzosi. 1957-yildan esa UEFA aʼzosi. Tarix. Finlandiya futbol assotsiatsiyasi 1907-yilda tashkil etilgan va 1908-yilda FIFAga aʼzo boʻlgan. Oʻsha paytda Finlandiya Rossiya imperiyasining avtonom buyuk knyazligi edi. Finlandiya birinchi xalqaro oʻyinini 1911-yil 22-oktyabrda oʻtkazdi, natijada Xelsinkidagi Eläintarha stadionida Shvetsiya finlarni magʻlub etdi. Finlandiya 1912-yil Stokgolmdagi Yozgi Olimpiya oʻyinlarida ishtirok etib, Italiya va Rossiya terma jamoalarini magʻlub etdi. Ammo Gollandiyaga qarshi bronza medali uchun bahsda magʻlub boʻldi.